Frem til i 1989 består hver sesong av en rekke historier som går over en eller flere episoder. Da serien kom tilbake i 2005 ble dette forandret til at rundt halvparten av episodene er frittstående mens resten er delt inn i historier som er to eller tre episoder lange. Koden i kolonnen etter tittel angir produksjonskoden som ble brukt på historien av produksjonsteamet. Den følges av antall episoder i hver historie. Sendedato viser til når historiene ble vist på BBC One i Storbritannia om ikke annet er nevnt. I de første to sesongene og til og med i den tredje hadde ikke hver historie en egen tittel, men individuelle titler på hver episode. Titlene brukt i listen er de mest vanlige og brukt av BBC på deres utgivelser. Noen av de alternative titlene er også nevnt. Med frittstående episoder i 2005 gikk de tilbake til å bruke episodetitler, også i de tilfellene en historie gikk over flere episoder.